בחודשים האחרונים נחשפה במקום הכי חם רשת של קבוצות טלגרם הסוחרות בתמונות וסרטונים של נערות ישראליות, כולל פרטיהן. בין השאר הופצו שם סרטוני איה נאפה וחברי הקבוצה נשלחו להשיג חומרים. "אני מקווה שימצו איתם את הדין כראוי, שיקבלו את מלוא העונש. ההרתעה חשובה", אומרת אחת הנפגעות
המשטרה פשטה היום לפנות על בתיהם של 12 גברים החשודים בהפצת תמונות עירום וסרטונים של מאות נשים ונערות בטלגרם. בהודעה שפרסמה משטרת ישראל הבוקר נאמר כי גילאי העצורים הם בין 17 ל-30. החשודים נמצאים מהבוקר בחקירה, ובשעה זו הגיעו לבית משפט השלום בתל אביב לדיון בהארכת מעצרם בליווי עורכי דינם.
קבוצות הטלגרם שהעצורים חשודים בהפעלתן נאלמו דום מאז שעות הבוקר. באחת מהן וידאו הגולשים אם המידע בדבר המעצרים נכון, ונשים שהיו חברות בקבוצה ועקבו אחרי פעילותה החלו להיחשף ולהביע את דעתן על הגברים המצויים בקבוצה.
"כיף לדעת שמשהו בכל זאת נעשה אחרי תקופה ארוכה מאוד שאת מרגישה שלא שמים עלייך במשטרה ודבר לא מתקדם", מספרת יובל גולד שתמונות וסרטונים שלה הופצו שוב ושוב בקבוצות השונות בחודשים האחרונים. "בהתחלה עוד עקבתי אחרי מה שהם עושים בקבוצות, אבל לא יכולתי לעמוד בזה ומחקתי את האפליקציה כי כמות המשתמשים עלתה בקצב מטורף, זרם התמונות התגבר והעדפתי כבר לא לראות זאת.
"אני מקווה שימצו איתם את הדין כראוי, שיקבלו את מלוא העונש. גם כי זה מגיע להם וגם כי ההרתעה חשובה. הם תפסו רק 12 אנשים, ויש הרבה יותר. זה עצוב, זה חולני, זה חברתי, זה משהו בחינוך, זה משהו בכך שמותר. אני מקווה מאוד שיטפלו בהם היטב, גם בקטינים מביניהם. בני 17 מבינים עניין וגם בני ה-15 שלא נלכדו הפעם. לכולם יש את אותה מנטרה שמצדיקה את פעולותיהם – היא זונה".
"מרשי מנהל קבוצה מכירתית, ולא ידע שמדובר בסרטונים ותמונות שמופצים ללא ידיעת הנשים שמופיעות בהן", אומר עו"ד שי רודה, שמייצג את אחד החשודים שהמשטרה מייחסת לו את ניהול הקבוצה. "מדובר בבחור נורמטיבי בן 23, ללא עבר פלילי". עו"ד יאיר מושיוב, שמייצג צעיר בן 23 מהשפלה שנחשד בהפצת תמונות של בת זוגו לשעבר אומר: "מרשי לא שייך לטלגרם, הוא אדם נורמטיבי. התמונות נלקחו מהענן שלו, הוא לא הפיץ אותן ולא ידע על זה. מדובר בדג קטן שנלכד ברשת של הגדולים". 
קבוצות הטלגרם המבזות נערות ונשים ישראליות גדולות במיוחד, כשהמשמעותית מביניהן, "תוצרת כחול לבן", מונה כ-16 אלף משתמשים. בקבוצות מופצים באופן קבוע תכנים מיניים של נשים ישראליות, ללא הסכמתן, בצירוף פרטיהן ברשתות החברתיות ופרטים מזהים נוספים. הקבוצות פתוחות לקהל הרחב, וניתן להצטרף אליהן בקלות יחסית.
בקבוצות משותפים חומרים שתפקידם לגרות את המשתמשים ולמשוך אותם להצטרף לקבוצות סגורות, שבהן מצויים מאגרי התמונות והסרטונים המלאים, שגם הם ממויינים לפי שמות הנשים. לקבוצות הסגורות ניתן להצטרף בשתי דרכים בלבד: על ידי שיתוף של חומרים חדשים של נשים שאינן מופיעות בה, או על ידי תשלום בביטקוין.
לאחר שבקיץ האחרון נסגרו כמה קבוצות טלגרם שהפיצו תמונות וסרטונים, מתברר שהיתה זו נסיגה זמנית בלבד. חוקרי הסייבר של המשטרה לא הביאו תוצאות – והקבוצות חזרו להטיל על נשים ונערות טרור מיני שרק הולך ומשתכלל
בעקבות חשיפת המקום הכי חם וחקירת המשטרה בעניין – חברי קבוצות הטלגרם שמפיצים סרטונים ותמונות אינטימיות הורידו פרופיל. הנערות הנפגעות יפגינו היום נגד אותן קבוצות
הסחורה החמה ביותר בקבוצות הטלגרם של גברים ישראלים, המתבססים על יחסי תן וקח של תמונות וסרטונים של נשים – היתה הסרטון מקפריסין, כולל הבטחות לנקמה בנערה הבריטית
כפי שחשפנו כאן לאחרונה, בחודשים האחרונים נמצאו יותר ויותר עדויות בקבוצות לכוונה לפרוץ לפרופילי רשתות חברתיות של נשים, בכדי לצרפן למאגרי הקבוצות ומתחת לפני הקבוצות מתקיים גם סחר בתמונות, סרטונים ופרטים של נשים ונערות מישראל. עוד חשפנו, כי באותן קבוצות נסחרו והופצו הסרטונים מהמקרה של הנערים הישראלים באיה נאפה, שצולמו על ידם.
מאז אפריל החלו לצוף עדויות על היקף הפצת התכנים מיניים המבזים בטלגרם. נשים שהגישו תלונות במשטרה באותה תקופה סיפרו למקום הכי חם שנאמר להן כי אין מה לעשות לגבי עבירות הפצת תמונותיהן משום שהטלגרם היא רשת מוצפנת. עם זאת, באותה עת נעצרו מפעילי רשת הטלגראס הפועלים על אותה פלטפורמה.
במהלך הקיץ גברה המחאה ובסוף יוני והתארגנה גם הפגנה בצומת עזריאלי של נשים נפגעות הקבוצות תחת השם "לא סתם חפץ". רק לאחר הפרסומים במקום הכי חם, והרעש שנוצר סביב הקבוצות המבזות – שתלה מחלקת הסייבר של המשטרה חוקרים בתוך הקבוצות ואלה איתרו באמצעים טכנולוגיים את מנהלי הקבוצות והמפיצים הראשיים.



הרשמה בקליק לניוזלטר הכי חם בגיהנום: 






המקום הכי חם בגיהנום

 
מגזין עיתונות עצמאי    אנחנו מחויבים לנקודת מבט קשובה, ביקורתית ומאוזנת, אבל היא לעולם לא חפה מתפישת עולם, מעמדות ומעקרונות. במגזין הזה אנו מבקשות לעשות עיתונות שדבקה בעקרונות של דמוקרטיה, שוויון וצדק חברתי. עיתונות חוקרת, חפה מפחד וממורא. עיתונות שאינה חוששת לקחת צד. ששומרת על פרופורציות, שאינה מתלהמת, שנצמדת לעובדות ולסטנדרטים מקצועיים, סקרנית ובודקת את עצמה.  





 












הרשמה בקליק לניוזלטר הכי חם בגיהנום: 










      



© 2023 כל הזכויות שמורות למקום הכי חם בגיהנום – מגזין עיתונאי עצמאי.
Fatfish




מגזין עיתונות עצמאי
   אנחנו מחויבים לנקודת מבט קשובה, ביקורתית ומאוזנת, אבל היא לעולם לא חפה מתפישת עולם, מעמדות ומעקרונות. במגזין הזה אנו מבקשות לעשות עיתונות שדבקה בעקרונות של דמוקרטיה, שוויון וצדק חברתי. עיתונות חוקרת, חפה מפחד וממורא. עיתונות שאינה חוששת לקחת צד. ששומרת על פרופורציות, שאינה מתלהמת, שנצמדת לעובדות ולסטנדרטים מקצועיים, סקרנית ובודקת את עצמה.  
אנחנו מחויבים לנקודת מבט קשובה, ביקורתית ומאוזנת, אבל היא לעולם לא חפה מתפישת עולם, מעמדות ומעקרונות. במגזין הזה אנו מבקשות לעשות עיתונות שדבקה בעקרונות של דמוקרטיה, שוויון וצדק חברתי. עיתונות חוקרת, חפה מפחד וממורא. עיתונות שאינה חוששת לקחת צד. ששומרת על פרופורציות, שאינה מתלהמת, שנצמדת לעובדות ולסטנדרטים מקצועיים, סקרנית ובודקת את עצמה.


הרשמה בקליק לניוזלטר הכי חם בגיהנום: 





© 2023 כל הזכויות שמורות למקום הכי חם בגיהנום – מגזין עיתונאי עצמאי.
Fatfish
© 2020 כל הזכויות שמורות למקום הכי חם בגיהנום - מגזין
עיתונאי עצמאי | 
פיתוח Fatfish
נא להיכנס לחשבון מתחת











יש למלא את הטופס כדי להירשם











נא להזין שם משתמש או כתובת דוא״ל כדי לאחזר ססמא







